Publication: Magyar Közlöny
Issue: MK-2009-94 (Year: 2009, Number: 94)
Era: 2004-2010
Section: A Természettudomány tantárgy kerettanterve a közoktatásról szóló 1993. évi LXXIX. törvényben (a továbbiakban: közoktatási törvény) meghatározott tartalommal és az
Paragraph Index: 1331

3. Fenntarthatóságra nevelés, globális nevelés A természettudomány kerettanterv kiemelt szerepet tulajdonít a fenntarthatóságra való nevelésnek. Fontos hangsúlyozni, hogy a fenntarthatóságra való nevelés nem a környezet- és természetvédelem újabb megfogalmazása. Nem egyszerĦen valaminek a megvédésérĘl van szó. A környezettel minél harmonikusabb és minél tudatosabb együttélést szorgalmazza, az értékrendszer és az életmód fejlesztése áll a középpontjában. A „környezet” fogalom tágabban, nemcsak természeti környezetként értelmezendĘ, hanem az épített, mesterséges környezetre, a kulturális környezetre és az egyén saját maga által megélt, kialakított környezetére is vonatkozik. A fenntarthatóságra nevelés egyfajta környezeti kultúrára nevelés, amely kultúra magába foglalja a környezetre vonatkozó ismeretektĘl a környezetbarát életmódig tartó teljes skálát. Éppen ezért rengeteg társadalmi vonatkozása is van, és ezek a társadalmi kapcsolódási pontok szorosabb és aktívabb kapcsolatokat hoznak létre az „Ember és társadalom” mĦveltségterülettel is. A társadalmi kapcsolódási pontok a globális neveléshez kötĘdĘ területeket is érintik. Hangsúlyozza azokat a globális eseményeket, amelyek befolyásolják vagy befolyásolhatják mindennapjainkat, illetve azokat a példákat, amelyek segítségével elsajátíthatóak és fejleszthetĘek a fenntarthatóságra való neveléshez kötĘdĘ kompetenciaterületek. A kerettanterv fontos fejlesztési célja, hogy az egyedi, egyéni, lokális és globális jelenségeket, illetve problémákat a diákok összefüggéseiben láthassák; toleráns szemléletet közvetít, toleranciára sarkall, a világ sokszínĦségét láttatja, az elĘítéleteket tompítja és relativizálja. A kerettanterv a NAT természettudományos kompetenciái mellett a szociális és állampolgári kompetenciák fejlesztését is célul tĦzi, összefüggéseiben vizsgálja a tudomány, technika, társadalom kapcsolatát.

Source: https://magyarkozlony.hu/hivatalos-lapok/1da5ff764db5b0e3b593d492a91e22232f127516/dokumentumok/44ce1dfcdad225b378e99baad23a0b604f520ad0/letoltes